Roquetes farà una prova pilot per connectar en autobús els nuclis aïllats amb la ciutat
A partir del proper 15 d’abril, Roquetes iniciarà una nova prova pilot de transport urbà que connectarà els nuclis dels Pilans, la Raval de Cristo, i la Torre d’en Gil en Roquetes amb l’objectiu de millorar la mobilitat a la ciutat. Aquesta iniciativa comptarà amb dos serveis matinals i dos de tarda, per tal de facilitar els desplaçaments entre els barris i les zones més centrals de la localitat. Els trajectes inclouran parades que enllaçaran també amb Tortosa, així com amb l’estació de busos de la ciutat veïna, amb la finalitat de millorar la connexió interurbana. La prova pilot, que s’estendrà fins al 2 de juliol, serà totalment gratuïta per als usuaris. L’objectiu principal és fomentar una mobilitat més sostenible i eficaç, permetent que els veïns puguin desplaçar-se sense la necessitat de fer servir el vehicle privat.